எமது அனைத்து செயற்பாடுகளும் எந்த ஒரு தனி மனிதருக்கோ அல்லது தனி அமைப்புகளுக்கோ சொந்தமானதல்ல, எவரும் அப்படி உரிமை கோருவதும் இல்லை. இவை அனைத்தும், எமது தேசத்தின் பெயரிலான அனைவரினதும் கூட்டுமுயற்சியே. உண்மையில் இப்படியாக எம்மத்தியில் தனி நபர்களையோ அமைப்புகளையோ முன்னிலைப்படுத்தாத, கோட்பாடுகளை மட்டும் முன்னிலைப்படுத்துகின்ற தேச நலன் சார்ந்த ஒருகூட்டு மனோநிலையை உருவாக்கியதுதான் தமிழ் மக்கள் பேரவை ஆற்றிய மிகக்காத்திரமான பணி என நான் நம்புகிறேன்.